অসমীয়াৰ বাবে গৌৰৱৰ ক্ষণ; অৱশেষত গামোচা যে কেৱল অসমীয়াৰ তাৰ স্বীকৃতি প্ৰদান কৰিলে কেন্দ্ৰীয় চৰকাৰে।

অসম আৰু অসমীয়াৰ বাবে গৌৰৱৰ খবৰ। অসমৰ স্বাভিমান,অসমৰ চিনাকি,অসমীয়াৰ আবেগ গামোচাই লাভ কৰিলে GI(Geographical Indication) টেগ। এই কথা টুইটযোগে সদৰী কৰিলে কেন্দ্ৰীয় মন্ত্ৰী পীযূষ গোৱালে।

दुनिया में प्रसिद्ध हो रहा असम का गमोसा,
Geographical Indication टैग मिलने से बढ़ेगा बुनकरों का भरोसा I pic.twitter.com/VyCQaZaovY

— Piyush Goyal (@PiyushGoyal) December 13, 2022

এতিয়াৰে পৰা গামোচা কেৱল অসমত উৎপাদিত সামগ্ৰী হিচাপেহে ব্যৱহাৰ কৰা হ’ব। অসমীয়াৰ হাতেবোৱা গামোচাই GI টেগ লাভ কৰাৰ পিছতে এতিয়া গৌৰৱবোধ কৰিছে প্ৰতিজন অসমীয়াই। এয়া অসমীয়াৰ বাবে এক ঐতিহাসিক ক্ষণ।

অসমৰ দীৰ্ঘদিন ধৰি উত্থাপিত হৈ আহিছিল অসমৰ গামোচাৰ জি আই টেগৰ দাবী। আৰু সেই দাবীক সন্মান জনাই কেন্দ্ৰীয় চৰকাৰে অসমীয়া গামোচাক দিলে স্বীকৃতি। অৱশেষত গামোচা যে কেৱল অসমীয়াৰ তাৰ স্বীকৃতি প্ৰদান কৰিলে কেন্দ্ৰীয় চৰকাৰে।